काठमाडौं विश्वविद्यालय

काठमाडौं विश्वविद्यालय (अङरेजी : Kathmandu University या KU) नेपाल ओ यक निजी स्रोत रे साधनबठेइ सञ्चालित सामुदायिक विश्वविद्यालय हो। यो विश्वविद्यालय काभ्रेपलाञ्चोक जिल्ला आ धुलिखेल मी अवस्थित छ। सन् १९९१ का डिसेम्बर मी स्थापित नेपाल ओ पैल्लो निजी स्रोत रे साधन बठेइ सञ्चालित सामुदायिक विश्वविद्यालय ओ मुख्य भवन धुलिखेल मी रयाआ भया लै और क्याम्पस तथा सम्बन्धन प्राप्त क्याम्पस देश आ और भागअन मी लै छन। मानविकी, व्यवस्थापन, वाणिज्य, विज्ञान, चिकित्साशास्त्र, इन्जिनियरिङ आदि की येइ विश्वविद्यालय मी पढाई हुन्छे। हाल काठमाडौं विश्वविद्यालयमी १५,००० जति विद्यार्थी अध्ययनरत छन्।

सन् १९९१ मी आदर्श वाक्य "नेतृत्व खिलाई गुणस्तरीय शिक्षा" अथवा "Quality Education for Leadership" सहित का.वि.वि. स्थापित भयाआ हो। विश्वविद्यालय आफुना सात विद्यालयअन आ माध्यम बठेइ धुलिखेल, भक्तपुर रे ललितपुरमी चलिरैछ।

इतिहास
विश्वविद्यालय आ स्थापना है पैली सन् १९८५ मी प्रवीणता प्रमाणपत्र तह विज्ञान (ISc) शिक्षा प्रदान अद्द्या उदेश्यले काठमाडौं भ्याली क्याम्पस (त्रिभुवन विश्वविद्यालय बठेइ सम्बन्धन प्राप्त निजी क्याम्पस) स्थापना भयाआ थ्यो। तसै समूहले विश्वविद्यालय स्थापना खिलाइ प्रस्ताव पेश अर्या पछा डिसेम्बर ११, १९९१ मी संसद बठेइ विश्वविद्यालय स्थापना को निर्णय पारित भयो।

नोभेम्बर १९९१ मी गैर नाफामुखी, स्वायत्त रे सामुदायिक विश्वविद्यालय आ रूपमी का.वि.वि. २०४८/१९९१ ऐन"Kathmandu University Act, 2048 (1991)". Ministry of Education, Government of Nepal. मार्फत स्थापना भया पछा का.वि.वि. निजी स्रोत बठेइ सञ्चालित उच्च शिक्षा दिन्या नेपाल ओ पैल्लो संस्था बन्यो।

काठमाडौं विश्वविद्यालयले आफुना शैक्षिक कार्यक्रम सन् १९९२ मी ISc. कार्यक्रम बठेइ शुरू अर्यो। सन् १९९४ मी विश्वविद्यालय ले स्नातक तह फार्मेसी, जीवविज्ञान तथा इन्जीनियरिङ (इलेक्ट्रिकल तथा इलेक्ट्रोनिक्ष, कम्प्यूटर रे मेकानिकल) कार्यक्रम शुरू अर्यो। पछा वातावरण विज्ञान लगायत और लै भौत विज्ञान संकाय का कार्यक्रम थपीया। एम.फिल. रे पीएचडी कार्यक्रम सन् १९९७ मी शुरू भयाआ हुन। सन् २०१४ मी कानुन विद्यालय अन्तर्गत कानुन कार्यक्रम लै सन्चालन अर्यो।

विद्यालय
काठमाडौं विश्वविद्यालय आफुना सात विद्यालयअन बठेइ शिक्षा प्रदान अरन्छः
 कला विद्यालय
 शिक्षा विद्यालय
 इन्जिनियरिङ विद्यालय
 व्यवस्थापन विद्यालय
 चिकित्सा विज्ञान विद्यालय
 विज्ञान विद्यालय
 कानुन विद्यालय

चिकित्सा विज्ञान विद्यालय (KUSMS) रे इन्जीनियरिङ विद्यालय मी विद्यार्थीइन ओ सङ्ख्या सब है बर्ता छ। चिकित्सा विज्ञान आ विद्यालयलाई पैली चिकित्सा विद्यालय आ नाउँले पछ्याणीन्थ्यो, तर सन् २००६ का यक निर्णयले तै को नाउँ आधिकारिक रूप मी परिवर्तन अरीबर चिकित्सा विज्ञान विद्यालय राख्यो क्याइ कि विद्यालयले चिकित्सा विधा मी मात्तरी स्नातक रे स्नातकोत्तर शिक्षा प्रदान नअरीबर प्यारामेडिकल क्षेत्रका विद्यार्थी लाई लै पढ़ाउछ। ईन्जिनियरिङ रे विज्ञान विद्यालय विश्वविद्यालय परिसर भितरी छन भण्या और विद्यालयअन रे सम्बन्धन प्राप्त कलेजअन देश आ चारै हण फैलीर्याआन।

यी लै हेर



सन्दर्भअन

Category:शिक्षा
Category:नेपाला विश्वविद्यालय